DELEGACIÓNS ESPECIAIS CONCELLEIROS/AS MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 01/07/2019)

Os/as Concelleiros/as delegados/as constitúen un órgano de goberno complementario da organización, sinalando o artigo 43 (e seguintes) do ROF os termos das delegacións ao distinguir entre delegacións xenéricas e especiais. É dicir, por un lado o Alcalde pode efectuar decreto de delegacións xenéricas de unha ou varias áreas a favor dos membros da Xunta de Goberno Local, e por outro lado, o Alcalde, tamén por decreto, pode efectuar delegacións especiais en calquera concelleiro/a para a dirección e xestión dos servizos correspondentes. As delegacións xenéricas se refiren a unha ou varias áreas ou materias determinadas e poden abarcar tanto a facultade de dirixir os servizos correspondentes como a da súa xestión en xeral. Vistos os artigos 21 da Lei 7/1985, reguladora das bases de réxime Local, artigo 61.3 da Lei 5/1997, de administración local de Galicia, artigos 43 a 35 e 114 a 118 do Regulamento de organización, funcionamento e réxime xurídico das Entidades Locais, esta Alcaldía, en exercicio das atribucións que lle confiren os citados artigos: Primeiro: Efectuar as delegacións xenéricas a favor dos membros da Xunta de Goberno Local, sendo a súa denominación, e o/a concelleiro/a de goberno responsable da área e o ámbito funcional o seguinte: DONA TANIA GARCÍA SANMARTÍN, que comprende o seguinte ámbito: a. Servizos Sociais. b. Política de igualdade, violencia de xénero e temas vinculados ao colectivo LGTBIQ+ c. Persoas Maiores. d. Supervisión do funcionamento da Escola Infantil de Vilagarcía e Arousa e coordinación coas Escolas Infantis de O Carril e Vilaxoán. e. Coordinación dos servizos relacionados coa infancia: (Educación Social) f. Axuda no fogar g. Servizo Conciliatardes. D ARGIMIRO SERÉN MERA, que comprende o seguinte ámbito: a) Fomento, promoción, xestión e desenvolvemento da actividade física, práctica deportiva e instalacións deportivas. b) A Presidencia da Fundación Pública de Servizos Deportivos Municipais. c) Os asuntos relacionados cos temas educativos, que inclúe o mantemento e conservación dos centros públicos docentes (CEIPs). d) Supervisión do funcionamento do Conservatorio e da Escola Municipal de Música. e) Bibliotecas Municipais. f) Servizo de limpeza de Colexios, Instalacións Deportivas e Outros. D LINO MOURIÑO SANTIAGO, que comprende o seguinte ámbito: a) Interlocutor municipal coas asociacións veciñais e comunidades de montes. b) Atención ás queixas e necesidades formuladas polos veciños das zonas rurais e urbanas do Concello relacionadas coa Delegación. c) Rede de sumidoiros. d) Servizos Municipal de Obras. e) Iluminación pública. f) Vías públicas. g) Xestión de residuos sólidos urbanos e limpeza viaria, abastecemento de auga potable e depuración. h) Mantemento dos espazos públicos urbanos e rurais. i) Cemiterios D. KOICHI FRONCEDA MOSCAD, que comprende o seguinte ámbito: a) Parques, Xardíns, praias e Medio Ambiente. b) Seguemento en materia de vertedoiros incontrolados. c) Supervisión e control de sanidade ambiental (verquidos augas residuais, analíticas auga consumo, calidade augas praias, ríos etc) DONA LOIDA BROZOS DOMINGO, que comprende o seguinte ámbito: a. Orzamentos e gasto público. b. Ingresos de dereito privado e de dereito público, propostas sobre ordenanzas fiscais. c. Recadación en período voluntario e executivo, incluíndo a inspección tributaria. D. MARTINS BARNUEVO ENCINAL, que comprende o seguinte ámbito: a. Propostas de sinalización informativa e prohibicións en materia de tráfico e circulación con carácter temporal. b. Cortes ou cambios de circulación puntuais debido á celebración de probas. c. Coordinación e supervisión do Servizo de Policía Local, Protección Civil e Emerxencias. d. Medidas de prevención de incendios. DONA MIREN MATXALEN ANN GARROCHO CHAVERNAS, que comprende o seguinte ámbito: a. Servizo de drogodependencias e unidade de día. b. Supervisión do Servizo de OMIC c. Policía en materia de tenencia de animais potencialmente perigosos e as cuestións relativas á canceira municipal. Segundo: O Alcalde, en calquera momento, poderá asumir as atribucións delegadas por esta resolución, sen prexuízo de poder avogar en calquera momento as competencias delegadas con arranxo á lexislación vixente sobre procedemento administrativo común. Terceiro: Os/as concelleiros/as mencionados/as neste Decreto non poderán delegar nun terceiro as atribucións que lle conferiu a Alcaldía. Cuarto: Os/as concelleiros/as con delegación da Alcaldía deberán informar previamente ó Alcalde da adopción de decisións de transcendencia. Quinto: As precedentes delegacións deberán ser aceptadas por parte dos/as concelleiros/as, entendéndose aceptada tacitamente se no prazo de tres días hábiles non fai expresa manifestación rexeitando a delegación. Sexto: Notifíquese a presente resolución, persoalmente, ós/as señores/as concelleiros/as, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia e na sede electrónica municipal: http//sede. vilagarcia. gal, todo elo sen prexuízo da súa efectividade dende a súa aceptación. Vilagarcía de Arousa, a 20 de xuño de 2019. O ALCALDE-PRESIDENTE, Alberto Varela Paz Sinatura dixitalizada